smcproject/ml-wiki-sentences huggingface dataset:
ഈക്വീജൂബസ് ഇംഗ്ലീഷ് വിലാസം https://ml.wikipedia.org/wiki/Equijubus
ഹദ്രോസറോയിഡ് കുടുംബത്തിൽ പെട്ട ദിനോസർ ആണ് ഈക്വീജൂബസ് .
ചൈനയിൽ നിന്നും ആണ് ഫോസ്സിൽ കണ്ടു കിട്ടിയിട്ടുള്ളത് .
ഹോലോ ടൈപ്പ്  IVPP V12534 ഭാഗങ്ങൾ പൂർണമായ തലയോട്ടി, കിഴ് താടി , ഗ്രൈവകശേരുക 7 എണ്ണം , വക്ഷീയകശേരുക 16 എണ്ണം , ത്രൈകശകലങ്ങൾ 6 എണ്ണം എന്നിവയാണ് .
ഏകദേശം 7 മീറ്റർ നീളവും 2.5 ടൺ ഭാരവും ആണ് കണക്കകിയിടുള്ളത്.
ഇവയ്ക്ക് സാധാരണയായി ഈ വിഭാഗം ദിനോസരുകളിൽ കണ്ടു വരുന്ന പുരികങ്ങളുടെ മുകളിൽ ഉള്ള അസ്ഥി (Palpebral (bone)) ഇല്ല .
ഈഗിൾ നെബുല ഇംഗ്ലീഷ് വിലാസം https://ml.wikipedia.org/wiki/Eagle_Nebula ഈഗിൽ നെബുലയിലുള്ള "സൃഷ്ടിയുടെ തൂണുകൾ" എന്നറിയപ്പെടുന്ന മേഖല
ജ്യോതിർവസ്തുക്കളിൽ ഏറ്റവും പ്രസിദ്ധമായതും വിശകലനം നടന്നതുമായ ഒന്നാണ്‌ ഈഗിൾ നെബുല , സർപ്പമണ്ഡലം നക്ഷത്രരാശിയിലെ (constellation Serpens) പ്രായം കുറഞ്ഞ നക്ഷത്രകുഞ്ഞുങ്ങളുടെ കൂട്ടമാണ്‌ ഈ നെബുല .
1745-46 കാലയളവിൽ ജീൻ ഫിലിപ്പ് ഡി ഷെസൂസ് എന്നയളാൺ ഇതിനെ ആദ്യമായി നിരീക്ഷണവിധേയമാക്കിയത്.
ഇത് ഭൂമിയിൽ നിന്ന് ഏകദേശം 7,000 പ്രകാശ വർഷങ്ങൾ അകലെയാണ്‌, ഇതിലുള്ള ഏറ്റവും തിളക്കമുള്ള നക്ഷത്രത്തിന്റെ പ്രകാശമാനം 8.24 ആണ്‌.
1995 ൽ ഹബിൾ ബഹിരാകാശ ദൂരദർശിനി ഈഗിൾ നെബുലയുടെ കൂടുതൽ വ്യക്തമായ ചിത്രങ്ങൾ നൽകിയതോടെ ഈ നെബുലയിൽ നടക്കുന്ന പ്രവത്തനങ്ങളെ പറ്റിയുളള കൂടുതൽ അറിവുകൾ ജ്യോതിർശാസ്ത്രജ്ഞന്മാർക്ക് ലഭിക്കുകയുണ്ടായി.
ഈഗിൾ നെബുലയിലുള്ള " സൃഷ്ടിയുടെ തൂണുകൾ " എന്നറിയപ്പെടുന്ന മേഖലയിൽ അനേകം നക്ഷത്രങ്ങൾ പിറവികൊള്ളുന്നു.
ഈഗിൾസ്
ഒരു അമേരിക്കൻ റോക്ക് സംഗീത സംഘമാണ് ഈഗിൾസ് .
1971-ൽ ലോസ് ഏഞ്ചൽസിൽ വെച്ച് രൂപീകൃതമായ ഈഗിൾസ്ന് അഞ്ച് നമ്പർ ഗാനവും  ആറ് നമ്പർ വൺ ആൽബങ്ങളുമാണുള്ളത്.
ആറ് ഗ്രാമി പുരസ്കാരവും അഞ്ച് അമേരിക്കൻ സംഗീത പുരസ്കാരവും നേടിയിട്ടുള്ള ഇവർ ലോകമെമ്പാടുമായി 15 കോടി ആൽബങ്ങൾ വിറ്റഴിച്ചിട്ടുണ്ട്.
ഇത് ഇവരെ ലോകത്തിലെ എക്കാലത്തെയും മികച്ച അഞ്ചാമത്തെയും അമേരിക്കയിലെ ഒന്നാമത്തെയും സംഗീത സംഘമാക്കി മാറ്റി.
ഇവരുടെ ഹോട്ടൽ കാലിഫോർണിയ എന്ന പേരിലുള്ള ഗാനവും ആൽബവും ലോകപ്രശസ്തമാണ്.
2Ol3-ൽ പുറത്തിറങ്ങിയ ഇതേ പേരിലുളള മലയാള ചലച്ചിത്രം ഈ ഗാനത്തെ കുറിച്ച് പരാമത്തിക്കുന്നുണ്ട്.
ആരിഫ് അൽ ആരിഫ് അരെഫ് അൽ അറേഫ്
ഒരു പലസ്തീനിയൻ എഴുത്തുകാരനും രാഷ്ട്രീയക്കാരനുമായിരുന്നു ആരിഫ് അൽ ആരിഫ് ( അറബി : عارف العارف ‬ ).
1950 കളിൽ കിഴക്കൻ ജറുസലേം മേയറായി ആരിഫ് അൽ ആരിഫ് സേവനമനുഷ്ഠിച്ചു.
1892 ൽ ജറുസലേമിലാണ് ആരിഫ് അൽ ആരിഫിന്റെ ജനനം.
പച്ചക്കറി കച്ചവടക്കാരനായിരുന്നു പിതാവ്.
പ്രൈമറി സ്കൂളിലെ പഠനത്തിൽ മികവ് പുലർത്തിയ അദ്ദേഹത്തെ തുർക്കിയിലെ ഹൈസ്കൂളിലേക്ക് അയച്ചു.
മർജാൻ പ്രിപ്പറേറ്ററി സ്കൂളിലും ഇസ്താംബൂളിലെ മുൽക്കിയ കോളേജിലും പഠിച്ചു.
കോളേജ് പഠനകാലത്ത് അദ്ദേഹം ഒരു തുർക്കി പത്രത്തിന് വേണ്ടി എഴുതിത്തുടങ്ങി.
വിദേശകാര്യ മന്ത്രാലയത്തിന്റെ പരിഭാഷകനായി ജോലിചെയ്തു.
ഒന്നാം ലോകമഹായുദ്ധത്തിൽ ഓട്ടോമൻ സേനയിലെ ഉദ്യോഗസ്ഥനായി സേവനമനുഷ്ഠിക്കവേ പിടിയിലായ അദ്ദേഹം സൈബീരിയയിലെ ക്രാസ്നോയാർസ്കിൽ മൂന്നുവർഷം യുദ്ധതടവുകാരനായിരുന്നു .
അക്കാലത്ത്, നകത്തുല്ല [ദൈവത്തിന്റെ ഒട്ടകം] എന്ന പേരിൽ ഒരു കയ്യെഴുത്തുപത്രം തയ്യാറാക്കിയിരുന്നു.
ഏണസ്റ്റ് ഹേക്കലിന്റെ ഡൈ വെൽട്രെത്സെൽ (" ദി റിഡിൽസ് ഓഫ് ദി യൂണിവേഴ്സ് ") തുർക്കിയിലേക്ക് വിവർത്തനം ചെയ്യുകയും ചെയ്തു.
റഷ്യൻ വിപ്ലവത്തിനുശേഷം രക്ഷപ്പെട്ട അദ്ദേഹം പലസ്തീനിലേക്ക് മടങ്ങി.
ജൂലൈ 30, 1973 ന് അൽ-ബിരെഹിൽ വെച്ച് ആരിഫ് മരണപ്പെട്ടു  .
ആരിയാന ഗ്രാൻഡെ
ഒരു അമേരിക്കൻ ഗായികയും അഭിനേത്രിയുമാണ് ആരിയാന ഗ്രാൻഡെ (ജനനം ജൂൺ 26, 1993).
തന്റെ വൈവിധ്യമാർന്ന ആലാപനശൈലി മൂലം വിമർശകർ അരിയാനയെ പലപ്പോഴും മറായ കേറിയുമായി താരതമ്യം ചെയ്യാറുണ്ട്.
2016 ഒക്ടോബർ വരെ ഇവരുടെ സംഗീതവീഡിയോകൾ വിവിധ ഓൺലൈൻ സൈറ്റുകളിലായി 600 കോടി തവണ കാണപ്പെട്ടിട്ടുണ്ട്.
അമേരിക്കൻ സംഗീത പുരസ്കാരം അടക്കം നിരവധി പുരസ്കാരങ്ങൾക്കർഹയായിട്ടുള്ള അരിയാന 2016ൽ ടൈം വാരികയുടെ ലോകത്തിലെ ഏറ്റവും സ്വാധീനമുള്ള 100 വ്യക്തികളുടെ പട്ടികയിൽ ഇടം പിടിച്ചു.
ആരുടെ കയ്യിൽ മോതിരം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിലെ ഒരു നാടൻ കളിയാണ് ആരുടെ കയ്യിൽ മോതിരം .
കളിക്കാർ രണ്ട് ടീമായി തിരിഞ്ഞ് നിശ്ചിത അകലത്തിൽ പരസ്പരം അഭിമുഖമായി നിൽക്കുക.
ഓരോ ടീമിലും ഒരു ക്യാപ്റ്റൻ ഉണ്ടായിരിക്കും.
ക്യാപ്റ്റന്റെ കൈയിൽ ഒരു മോതിരം വച്ചിരിക്കണം.
(മോതിരമില്ലെങ്കിൽ മറ്റെന്തിങ്കിലും ആവാം) ഓരോ ടീമംഗങ്ങളും തങ്ങളുടെ രണ്ടു കൈകളിലേയും വിരലുകൾ പരസ്പരം കോർത്ത് ഒരു കുമ്പിൾ പോലെ പുറകിൽ പിടിക്കുക.
ടീമിന്റെ ക്യാപ്റ്റൻ തന്റെ കൈയിലിരിക്കുന്ന മോതിരം ടീമിന്റെ പുറകിലൂടെ നടന്ന് ടീമംഗങ്ങളിലൊരാളുടെ ഉള്ളംകൈയിൽ വച്ചുകൊടുക്കുന്നു.
(ഓരോരുത്തരുടെയും പിറകിൽ ചെന്ന് മോതിരം വച്ചുകൊടുക്കുന്നതായി ഭാവിക്കുന്നു. അഭിനയിക്കുന്നതിലാണ് കളിയുടെ ജയം) അതിനുശേഷം ക്യാപ്റ്റൻ - ആരുടെ കൈയിൽ മോതിരം എന്ന് ഉറക്കെ ചോദിക്കുന്നു.
എതിർ ടീമംഗങ്ങൾ  പേര് പറയുമ്പോൾ മോതിരം വച്ച ടീമിലെ ആ പേരുള്ളയാൾ തന്റെ രണ്ടു കൈകളും മുന്നോട്ട് നിവർത്തി കാണിക്കുന്നു.
ഉത്തരം ശരിയായി പറഞ്ഞാൽ ആ ടീം ജയിക്കുന്നു.
ആരുഷി നിഷാങ്ക് ഇംഗ്ലീഷ് വിലാസം https://ml.wikipedia.org/wiki/Arushi_Nishank
അന്താരാഷ്ട്ര പ്രശസ്തി നേടിയ ഇന്ത്യൻ ക്ലാസിക്കൽ കഥക് നർത്തകി, സംരംഭക, ചലച്ചിത്ര നിർമ്മാതാവ്, കവയിത്രി എന്നിവയായ ആരുഷി നിഷാങ്ക് (ജനനം: 17 സെപ്റ്റംബർ 1986), ആരുഷി പോഖ്രിയാൽ എന്നും അറിയപ്പെടുന്നു.
പാറ്റ് ബിർജു മഹാരാജിന്റെയും ഡോ. പൂർണിമ പാണ്ഡെയുടെയും ശിഷ്യയായിരുന്നു അവർ.
ഇന്ത്യൻ കൗൺസിൽ ഫോർ കൾച്ചറൽ റിലേഷൻസ് ഐസിസിആറിന്റെ കഥക് എംപാനൽഡ് ആർട്ടിസ്റ്റായ അവർ പ്രസാർ ഭാരതിയുടെ ഡിവിഷനായ ദൂരദർശന്റെ ഗ്രേഡഡ് ആർട്ടിസ്റ്റ് കൂടിയാണ്.
ഉത്തരാഖണ്ഡിലെ കോട്ട്വാറിലാണ് ആരുഷി ജനിച്ചത്.
രാജസ്ഥാനിലെ ബൻസത്തലി വിദ്യാപീഠിൽ നിന്ന് പൊളിറ്റിക്കൽ സയൻസ്, ഫിലോസഫി എന്നിവയിൽ ബിരുദം  നേടി.
കാനഡയിലെ ടൊറന്റോയിലെ മെട്രോപൊളിറ്റൻ കോളേജിൽ നിന്ന് എംബിഎ, ഇന്റർനാഷണൽ ബിസിനസ് സർട്ടിഫിക്കേഷൻ എന്നിവയിൽ പഠനം തുടർന്നു.
കഥക് നൃത്തരൂപത്തിൽ 8 വർഷത്തെ "നിഷ്നാത്" സ്പെഷ്യലൈസേഷൻ സർട്ടിഫിക്കേഷൻ അവർ നേടി.
ഇപ്പോൾ ഇന്ത്യയിൽ മാനവ വിഭവശേഷിയിൽ പിഎച്ച്ഡി ചെയ്യുന്നു.
ഉത്തരാഖണ്ഡിലെ ഡെറാഡൂണിലെ സ്വന്തം സ്ഥാപനമായ ഹിമാലയൻ ആയുർവേദ മെഡിക്കൽ കോളേജ് ഹോസ്പിറ്റലിന്റെ ചെയർപേഴ്‌സൺ കൂടിയാണ് അവർ.
അഭിനവ് പന്തിനെ വിവാഹം കഴിച്ച ആരുഷി കുസും കാന്ത പോഖ്രിയാലിന്റെയും പാർലമെന്റ് അംഗവും മുൻ ഉത്തരാഖണ്ഡ് മുഖ്യമന്ത്രിയുമായ രമേശ് പൊഖ്രിയാൽ നിഷാങ്കിന്റെയും മൂത്ത മകൾ കൂടിയാണ്.
ലണ്ടനിൽ "സ്പെഷ്യൽ യോഗ, കഥക് കച്ചേരി" പോലുള്ള നിരവധി അന്താരാഷ്ട്ര കഥക് നൃത്തരൂപങ്ങളും ഓസ്ട്രിയയിലെ "ലെക്ചർ റെസിറ്റൽ" ഇന്ത്യൻ സ്ഫിയർ "ഗ്രാസ്", ജർമ്മനിയിൽ ഒരു ഇന്ത്യൻ ശാസ്ത്രീയ നൃത്തമായ "ബംഗാളിഷ് നാച്ച്", കാനഡയിലെ "ടൊറന്റോ ഫെസ്റ്റിവൽ ഓഫ് ഇന്ത്യ".
"താരാന ഡാൻസ് കൺസേർട്ട്", കാനഡയിലെ വിദേശ പ്രതിനിധി സമ്മേളനം, ദുബായിലെ ഇന്ദ്രധനുഷ് "കളർ ഓഫ് ഇന്ത്യ", ഇന്ത്യൻ കൗൺസിൽ ഫോർ കൾച്ചറൽ റിലേഷൻസിനു വേണ്ടി "ഹൊറൈസൺ സീരീസ്", ദില്ലിയിലെ ദൂരദർശൻ ലൈവ് കൺസേർട്ട്, ആഗ്രയിലെ താജ് മഹോത്സവ്, ഋഷികേശ് അന്താരാഷ്ട്ര യോഗ ഫെസ്റ്റിവലിലെ ഒരു നാടകാവിഷ്കരണം, എന്നിവയും ആരുഷി അവതരിപ്പിച്ചിട്ടുണ്ട്.
ഗംഗാദേവി ഭൂമിയിലേക്ക് വരുന്നതിന്റെ കഥയായ "ഗംഗാ അവതാരൻ", സുഫിയാന ക്ലാസിക്കൽ കഥക് ഡാൻസ് "സജ്ദ" തുടങ്ങി നിരവധി രചനകളും അവർ രചിച്ചിട്ടുണ്ട്.
ഇന്ത്യയിലുടനീളം കഥക്കിന്റെ കലാ വിദ്യാർത്ഥികളെ പഠിപ്പിക്കുന്നതിൽ ആരുഷി സ്പിക് മാകെയുടെ അദ്ധ്യാപികയായും പ്രവർത്തിച്ചിട്ടുണ്ട്.
ഇന്ത്യൻ കൗൺസിൽ ഫോർ കൾച്ചറൽ റിലേഷൻസിന് കീഴിൽ നിരവധി നൃത്തരൂപങ്ങളും അവതരിപ്പിച്ചിട്ടുണ്ട് ടൈംസ് ഓഫ് ഇന്ത്യ, ന്യൂസ് 24, ദൂരദർശൻ ഗ്രൂപ്പ് എന്നിവയിൽ നിരവധി തവണ അഭിമുഖം നടത്തിയിട്ടുണ്ട്.
പതഞ്ജലി യോഗ്പീത്തിനെ മാർക്കറ്റ് ചെയ്യുന്നതിനായി ടിവി പരസ്യങ്ങളിലും ആരുഷി പ്രവർത്തിച്ചിട്ടുണ്ട്.
പതഞ്ജലി ഉൽപ്പന്നങ്ങൾക്കായുള്ള അവളുടെ ആദ്യത്തെ ടിവി പരസ്യം 2012-ൽ ആസ്ത ടിവിയിൽ സംപ്രേഷണം ചെയ്തിരുന്നു.
2013-ൽ പർമാർത്ത് നികേതൻ ഋഷികേശ് , ഉത്തരാഖണ്ഡ് സന്ദർശനവേളയിൽ ചാൾസ്, വെയിൽസ് രാജകുമാരൻ , കോൺവാൾ ഡച്ചസ് കാമില , എന്നിവരെ സന്ദർശിക്കാനും സമ്മാനം നൽകാനും ആരുഷിക്ക് അവസരമുണ്ടായിരുന്നു.
നിർമ്മാതാവും കമ്പോസറും
ഗംഗാദേവി ഭൂമിയിലേക്ക് വരുന്നതിന്റെ കഥ പറയുന്ന കളർ കഥക് ബാലെ ആണ് ഗംഗാ അവതാരൻ.
ഗംഗാ നദിക്കരയിൽ 60 കലാകാരന്മാർ സ്റ്റേജിൽ അവതരിപ്പിച്ച ഈ ഷോ ആദ്യമായി ഋഷികേശിൽ അവതരിപ്പിച്ചു.
പദ്ധതി വിജയകരമായി ആരംഭിച്ചതിന് ശേഷം അവളുടെ നാടകാവതരണം അവതരിപ്പിക്കാൻ രാഷ്ട്രീയ കഥക് സൻസ്ഥാൻ ലഖ്‌നൗ അവളെ ക്ഷണിച്ചു.
ഇതിൽ നിരവധി വിശിഷ്ടാതിഥികൾ ആരുഷിയെ വളരെയധികം പ്രശംസിക്കുകയും ഷോയ്ക്ക് സാക്ഷ്യം വഹിക്കുകയും ചെയ്തു.
ഉത്തരേന്ത്യയിലെ മഹത്തായ വിജയത്തിന് ശേഷം ഈ പ്രോജക്റ്റ് പിന്നീട് ഐസിസിആർ ന്യൂഡൽഹിയുമായി സഹകരിച്ചു അവതരിപ്പിച്ചു.
ഒരു നിർമ്മാതാവ് എന്ന നിലയിൽ ആരുഷി തന്റെ ആദ്യത്തെ പ്രാദേശിക സിനിമ "മേജർ നിരാല" എന്ന പേരിൽ 2018-ൽ നിർമ്മിച്ചു.
അവളുടെ പിതാവ് ഡോ. രമേശ് പൊഖ്രിയാൽ നിഷാങ്ക് എഴുതിയ നോവലിനെ അടിസ്ഥാനമാക്കിയാണ് ഈ സിനിമ നിർമ്മിച്ചിരിക്കുന്നത്.
ഇന്ത്യയുടെ വിവിധ ഭാഗങ്ങളിൽ പ്രദർശിപ്പിച്ച സിനിമയ്ക്ക് മികച്ച അവലോകനങ്ങൾ ലഭിച്ചു.
ആഗോളതലത്തിൽ പ്രാദേശിക ഭാഷയെയും സംസ്കാരത്തെയും പ്രോത്സാഹിപ്പിച്ച ഈ ചിത്രത്തെ പലരും വളരെയധികം പ്രശംസിച്ചിരുന്നു.
പ്രമോട്ടർ
ഗംഗാ നദി വൃത്തിയാക്കുന്നതിനായി ഇന്ത്യൻ സർക്കാർ ആരംഭിച്ച പദ്ധതിയായ നമാമി ഗംഗെ മിഷന്റെ സജീവ പ്രൊമോട്ടറാണ് നമാമി ഗംഗേ ആരുഷി.
2016-ൽ യുഎഇയിലെ ദുബായിൽ നടന്ന തന്റെ ആദ്യത്തെ ക്ലീൻ ഗംഗാ ഓർഗനൈസേഷന്റെ ഭാഗമായി കഥക് നൃത്തപരിപാടിയായ "ഗംഗാ തുജെ സലാം" ആരുഷി സംഭാവനയായി അവതരിപ്പിച്ചിരുന്നു.
ഗംഗാ നദിയുടെ പ്രാധാന്യത്തെക്കുറിച്ചും അതിന്റെ ശുചിത്വ പ്രവർത്തനത്തെക്കുറിച്ചും എൻ‌ആർ‌ഐയെ ബോധവത്കരിക്കുന്നതിനായി ഇന്ത്യയ്ക്ക് പുറത്ത് നടന്ന ലോകത്തിലെ ആദ്യത്തെ അന്താരാഷ്ട്ര ക്ലീൻ ഗംഗാ പരിപാടിയാണിത്.
2016-ൽ തന്നെ വാരണാസി, ലക്‌നൗ, കാൺപൂർ എന്നിവിടങ്ങളിൽ ഗംഗാവതാരം അവതരിപ്പിക്കുകയും നിരവധി പ്രേക്ഷകരുടെ പ്രശംസ നേടുകയും ചെയ്തു.
ഗംഗയുടെ പ്രാധാന്യത്തെക്കുറിച്ച് ജനങ്ങളെ ബോധവത്കരിക്കാനുള്ള ആരുഷിയുടെ ശ്രമങ്ങളെ ശ്രീ ഉമാ ഭാരതി (ജലവിഭവ, നദി വികസന, ഗംഗ പുനരുജ്ജീവന മന്ത്രി) അഭിനന്ദിച്ചു.
ശ്രീമതി സുഷമ സ്വരാജും (മുൻ വിദേശകാര്യ മന്ത്രി) ആരുഷിയുടെ ഈ മഹത്തായ ലക്ഷ്യത്തിന് നൽകിയ സംഭാവനകളെ അഭിനന്ദിച്ചു.
' സ്പാർഷ് ഗംഗാ കാമ്പെയ്ൻ ഭാഗമായി സ്വന്തം "സ്പാർഷ് ഗംഗാ കാമ്പെയ്‌നിന്റെ" സജീവ പ്രമോട്ടർ കൂടിയാണ് ആരുഷി.
ഗംഗാ നദി സംരക്ഷിക്കുന്നതിനും വൃത്തിയാക്കുന്നതിനുമായി ജനങ്ങളിൽ അവബോധം വളർത്തുന്നതിനായി 2009-ൽ അവളുടെ പിതാവ് ഡോ. രമേശ് പൊഖ്രിയാൽ നിഷാങ്ക് ഈ കാമ്പെയ്ൻ ആരംഭിച്ചു.
ഗംഗാ അവബോധം പ്രോത്സാഹിപ്പിക്കുന്നതിനായി ആയിരക്കണക്കിന് ആളുകൾ ഈ കാമ്പെയ്‌നുമായി ബന്ധപ്പെട്ടിരിക്കുന്നു.
സ്പാർഷ് ഗംഗാ കാമ്പയിനിലെ വോളന്റിയർമാരെ "ഗംഗാ ഹീറോസ്" ആയി അടുത്തിടെ ഇന്ത്യൻ സർക്കാർ അംഗീകരിച്ചു.
ബേട്ടി ബചാവോ ബേട്ടി പഠാവോ പരിപാടിയുടെ ഭാഗമായി ആഗോളതലത്തിൽ സ്ത്രീകളുടെ ഉന്നമനത്തിനും ശാക്തീകരണത്തിനുമുള്ള പരിപാടികൾ ലക്ഷ്യമിട്ടുള്ള പ്രവർത്തനങ്ങളിൽ ആരുഷി സജീവമാണ്.
അടുത്തിടെ ദുബായിലെ ഐ‌ഡബ്ല്യുഇപി (ഇന്റർനാഷണൽ വുമൺ എംപവർമെന്റ് പ്രോഗ്രാം) അദ്ധ്യക്ഷയായിരുന്ന അവർ സാമൂഹ്യപ്രവർത്തനത്തിനും വനിതാ ശാക്തീകരണത്തിനും നൽകിയ സംഭാവനകളെ ഫോബ്‌സ് മിഡിൽ അവതരിപ്പിച്ചു.
ഫോബ്‌സ് അവളുടെ പെൺകുട്ടികളുടെ ശക്തിയെക്കുറിച്ചുള്ള ഐ‌ഡബ്ല്യുഇപി ഇന്റർനാഷണൽ വിമൻ പ്രോഗ്രാമിനെ കുറിച്ചും അവളുടെ സ്വാധീനം ഈ മേഖലയിൽ അസാധാരണമാണെന്നും പ്രശംസിക്കുകയുണ്ടായി.
പെൺകുഞ്ഞിനെ രക്ഷിക്കാനുള്ള ഇന്ത്യാ ഗവൺമെന്റിന്റെ സംരംഭമായ "ബേട്ടി ബച്ചാവോ ബേട്ടി പഠാവോ" പ്രോത്സാഹിപ്പിക്കുന്നതിനും അവർ ആഗോളതലത്തിൽ സജീവമാണ്.
ഒരു കവയിത്രിയായ ആരുഷി തന്റെ കവിതാസമാഹാരങ്ങളെക്കുറിച്ചുള്ള രണ്ട് പുസ്തകങ്ങളായ സ്വാർഗ് ബനൗങ്കി, കമൽ മഷാൽ ബാൻ ജയ് എന്നിവ ഇന്ത്യയിൽ പ്രസിദ്ധീകരിച്ചു.
മുൻ രാഷ്ട്രപതി പ്രതിഭാ പാട്ടീൽ , ടാറ്റ ഗ്രൂപ്പിന്റെ സ്ഥാപകൻ രത്തൻ ടാറ്റ ; അനുപം ഖേർ , നടൻ; മഹേന്ദ്ര സിംഗ് ധോണി , ക്രിക്കറ്റ് താരം തുടങ്ങിയ പ്രമുഖരെ സന്ദർശിക്കാനും അവളുടെ പുസ്തകങ്ങൾ സമ്മാനമായി നൽകാനുമവൾക്ക് അവസരം ലഭിച്ചിരുന്നു.
അവാർഡുകളും ബഹുമതികളും YI ദേശീയ യൂത്ത് ഐക്കൺ അവാർഡ്, 2015 ഗർവാൾ പോസ്റ്റ് മികച്ച നേട്ടത്തിനുള്ള അവാർഡ്, 2016 പ്രൈഡ് ഓഫ് ഉത്തരാഖണ്ഡ് അവാർഡ്, 2017 ഉത്തരാഖണ്ഡ് ഗൗരവ് സമ്മാൻ അവാർഡ്, 2018 മോസ്റ്റ് ഐക്കണിക് എൻ‌ആർ‌ഐ അവാർഡ്, ദുബായ്, 2018 'പവർ ഗേൾ', ഫോബ്‌സ് മിഡിൽ ഈസ്റ്റ്, 2018 അവലംബം പുറം കണ്ണികൾ ആരുഷി നിഷാങ്ക് എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website Archived 2015-04-21 at the Wayback Machine .
ആരുഷി മുദ്‌ഗൽ
പ്രശസ്തയായ ഒരു ഒഡീസി നർത്തകിയാണ് ആരുഷി മുദ്ഗൽ.
തന്റെ പിതൃസഹോദരിയായ മാധവി മുദ്‌ഗൽ തന്നെയായിരുന്നു ആരുഷിയുടെ ഗുരു .
പിൽക്കാലത്ത് കേളു ചരൺ മഹാപത്ര അടക്കമുള്ള വിവിധ ഗുരുക്കന്മാരോടൊപ്പവും അഭ്യസിച്ചു.
തിരുവനന്തപുരം നിശാഗന്ധി ഫെസ്റ്റിവൽ, മുംബൈയിലെ എൻ.സി.പി.എ., ഫ്രാൻസിലെ തീയേറ്റർ ഡി ലാ വിൽ തുടങ്ങി നിരവധി വേദികളിൽ ആരുഷി നൃത്തമവതരിപ്പിച്ചിട്ടുണ്ട്.
2003-ൽ പ്രസിഡന്റിന്റെ ബാൽ ശ്രീ അവാർഡ് നേടി.
2011-ൽ സംഗീത നാടക അക്കാഡമിയുടെ ഉസ്താദ് ബിസ്മില്ലാ ഖാൻ യുവ പുരസ്കാർ നേടുകയുണ്ടായി .
ആരിക്കാടി കോട്ട ഇംഗ്ലീഷ് വിലാസം https://ml.wikipedia.org/wiki/Arikady_fort
കേരളത്തിൽ കാസർഗോഡ് ജില്ലയിലെ ഒരു കോട്ടയാണ് ആരിക്കാടി കോട്ട .
ഇത് കുമ്പള കോട്ട എന്നും അറിയപ്പെടുന്നു.
കുമ്പളയിൽ നിന്ന്‌ രണ്ടുകിലോമീറ്റർ ദൂരത്തിൽ എൻഎച്ച് 66 ദേശീയപാതയ്ക്കരികിലാണ് കോട്ട സ്ഥിതിചെയ്യുന്നത്.
കോട്ടയുടെ തൊട്ടുതാഴെ ഒരു ഹനുമാൻ ക്ഷേത്രമുണ്ട്.
കേരള സർവകലാശാലയിലെ പുരാവസ്തു വകുപ്പിൽ നിന്നുള്ള സംഘം 2015 ൽ നടത്തിയ ഖനനം ഒരു വലിയ ഹാൾ കണ്ടെത്തിയിരുന്നു.
യൂണിവേഴ്സിറ്റി ഗ്രാന്റ്സ് കമ്മീഷനും (യുജിസി) കേരള സർവകലാശാലയും സംയുക്തമായി ധനസഹായം നൽകുന്ന ‘എ സർവേ ഓഫ് ഫോർട്ട്സ്’ എന്ന ഗവേഷണ പദ്ധതിയുടെ ഭാഗമായാണ് ഖനനം നടത്തിയത്.
ഉത്ഖനനത്തിൽ വലിയ അളവിൽ മേൽക്കൂര ടൈലുകൾ, പ്രാദേശിക മൺപാത്രങ്ങൾ, ചൈനീസ് മൺപാത്രങ്ങൾ, ലെഡ് ബുള്ളറ്റുകൾ, അവ നിർമ്മിക്കാൻ ഉപയോഗിക്കുന്ന അച്ച് എന്നിവയും ലഭിച്ചിട്ടുണ്ട്.
കാസർഗോഡ് ജില്ലയിൽ കുമ്പളയിൽ ആരിക്കാടി ഗ്രാമത്തിലാണ് കോട്ട സ്ഥിതി ചെയ്യുന്നത്.
ഏറ്റവും അടുത്ത റെയിൽവേ സ്റ്റേഷനും ബസ്സ്റ്റാന്റും കുമ്പള ആണ്.
മാംഗളൂർ അന്താരാഷ്ട്രവിമാനത്താവളം ആണ് ഏറ്റവും അടുത്ത വിമാനത്താവളം.
സൗത്ത് കാനറ മാനുവൽ അനുസരിച്ച്, കർണാടകയിലെ കേലടി, ഇക്കേരി, ബെഡ്നോർ എന്നിവിടങ്ങളിൽ തലസ്ഥാനങ്ങളുണ്ടായിരുന്ന കേലടി നായകന്മാർ (1500-1763) ഹോസ്ദുർഗ് - കാസർഗോഡ് പ്രദേശത്ത് ഏതാനും കോട്ടകൾ നിർമ്മിച്ചിട്ടുണ്ട്.
ആരിക്കാടി കോട്ടയും അതിലൊന്നാണ്.
ചരിത്ര രേഖകൾ പ്രകാരം 1608-ൽ ഇക്കേരി ഹിരിയ വെങ്കടപ്പ നായക് കെട്ടിയതാണ് ആരിക്കാടി കോട്ട.
കോട്ടയുടെ കവാടത്തിൽ നായക് നിർമ്മിച്ച കോട്ടയെന്ന് കന്നടയിൽ ആലേഖനം ചെയ്ത ഒരു ശിലാലിഖിതം ഉണ്ടായിരുന്നുവെന്ന് സൗത്ത് കാനറ ഡിസ്ട്രിക്ട് മാന്വൽ രണ്ടാം വാള്യത്തിൽ സ്റ്റുവർട്ട് രേഖപ്പെടുത്തിയിട്ടുണ്ട്.
അതല്ലാതെ വേറെയും ചരിത്രങ്ങൾ പറയപ്പെടുന്നുണ്ട്.
ടിപ്പു സുൽത്താന്റെ കാലത്ത് നിർമ്മിച്ച കോട്ടയാണ് ഇതെന്നാണ് ഒരു വിശ്വാസം.
കുമ്പള രാജവംശത്തിന്റെ ആസ്ഥാനത്തിനുവേണ്ടി നിർമ്മിച്ചതാണ് എന്ന് മറ്റൊരു വിശ്വാസം.
കോലത്തിരി രാജാക്കന്മാരുടെ കാലത്തുതന്നെ കോട്ട നിലവിൽ ഉണ്ടായിരുന്നു എന്നും കോലത്തിരി രാജ്യത്തിന്റെയും വിജയനഗര സാമ്രാജ്യത്തിന്റെയും തകർച്ചയ്ക്കുശേഷം ഈ പ്രദേശം ഇക്കേരി നായകരുടെ നിയന്ത്രണത്തിലാകുകയും അവർ കോട്ടകൾ പുനർനിർമ്മിക്കുകയും ചെയ്തു എന്നാണ് മറ്റൊരു വിശ്വാസം.
ചില ചരിത്രകാരന്മാർ പറയുന്നത് കുമ്പള മുതൽ ചന്ദ്രഗിരി പുഴ വരെ അധികാരപരിധി ഉണ്ടായിരുന്ന മായിപ്പാടി കോവിലകത്തിന്റെ ആധിപത്യത്തിന് കീഴിലായിരുന്നു കോട്ട എന്നാണ്.
വിജയനഗര സാമ്രാജ്യത്തിന്റെ പരമോന്നത കാലഘട്ടത്തിൽ ഈ പ്രദേശം അവരുടെ നിയന്ത്രണത്തിലായിരുന്നു, പിന്നീട് അത് ബെഡ്നൂരിലെ നായകന്മാർക്ക് കൈമാറുകയും പ്രാദേശിക നാട്ടുരാജാവ് അവരുടെ ഫ്യൂഡേറ്ററായി പ്രവർത്തിച്ചു എന്നുമാണ്.
വിജയനഗര സാമ്രാജ്യത്തിന്റെ തകർച്ചക്ക് ശേഷം ഇത് മൈസൂർ ഭരണാധികാരികളുടെ കൈകളിലേക്ക് എത്തുകയും, ടിപ്പു സുൽത്താനെ ബ്രിട്ടീഷുകാർ പരാജയപ്പെടുത്തിയതിനുശേഷം കോട്ട ബ്രിട്ടീഷുകാരുടെ കൈകളിൽ എത്തുകയും ചെയ്തു.
ആരിഫ ജാൻ ഇംഗ്ലീഷ് വിലാസം https://ml.wikipedia.org/wiki/Arifa_Jan
കശ്മീരിലെ ശ്രീനഗറിൽ കമ്പിളിനിർമ്മാണരംഗത്തെ ഒരു ഇന്ത്യൻ പ്രവർത്തകയാണ് ആരിഫ ജാൻ (ജനനം c. 1987).
2020 മാർച്ച് 8-ന് ജാന് നാരീശക്തി പുരസ്കാരം ലഭിച്ചു.
കാശ്മീരി കലയായ നാംദ എന്നറിയപ്പെടുന്ന റഗ് നിർമ്മാണത്തെ പുനരുജ്ജീവിപ്പിച്ചതിൻറെ പേരിൽ അവർ അറിയപ്പെടുന്നു.
ശ്രീനഗറിലെ ക്രാഫ്റ്റ് ഡെവലപ്‌മെന്റ് ഇൻസ്റ്റിറ്റ്യൂട്ടിൽ നിന്ന് ബിരുദം നേടിയ അവർ നംദ ടെക്‌സ്റ്റൈൽസിനെ അടിസ്ഥാനമാക്കിയുള്ള ഒരു പദ്ധതിയിൽ ഏർപ്പെട്ടു.
11-ആം നൂറ്റാണ്ട് മുതൽ നംദ റഗ്ഗുകൾ നിർമ്മിക്കപ്പെട്ടിട്ടുണ്ട്.
കമ്പിളി നാരിന്റെ പാളികൾ ഒന്നിച്ച് അടിച്ച്, പിന്നീട് തിളങ്ങുന്ന എംബ്രോയ്ഡറി ചെയ്യുന്നു.
ശ്രീനഗറിലെ പഴയ പ്രദേശങ്ങൾ ഇതിന് പേരുകേട്ടതാണ് എന്നാൽ ഡൈയിംഗ് പോലുള്ള ചില പാടവങ്ങൾ ഇപ്പോൾ ജനപ്രിയമായ തൊഴിലല്ല.
25 പേർ ജോലി ചെയ്യുന്ന മൂന്ന് നിർമ്മാണ കേന്ദ്രങ്ങൾ സൃഷ്ടിച്ച അവർ കൂടാതെ 100 വനിതകൾക്ക് ഈ കമ്പിളി റഗ്ഗുകൾ നിർമ്മിക്കാൻ ഈ കേന്ദ്രങ്ങളിൽ പരിശീലനം നൽകിയിട്ടുമുണ്ട്.
ആരിയപ്പൂങ്കന്നി
വടക്കൻ കേരളത്തിൽ കെട്ടിയാടിക്കപ്പെടുന്ന ഒരു തെയ്യമാണ് ആരിയപ്പൂങ്കന്നി .
ആര്യപൂങ്കന്നി എന്നും ഈ തെയ്യത്തിനു പേരുണ്ട്.
കൂരാങ്കുന്ന് ഭഗവതി ക്ഷേത്രമാണ് ആര്യപൂങ്കന്നിയുടെ ആരൂഢക്ഷേത്രം.
വണ്ണാൻ സമുദായമാണ് ഈ തെയ്യം കെട്ടുന്നത്.
തീയരുടെ പ്രധാന  ആരാധന മൂർത്തി ആണ് ഈ ദേവത.
ആരിയപ്പൂങ്കന്നി തെയ്യത്തിന്റെ മുഖത്തെഴുത്ത് ഐതിഹ്യം
ആരിയക്കര നറുംകയത്തിൽ ആരിയപ്പട്ടരുടേയും ആരിയ പട്ടത്തിയുടേയും മകളായി ജനിച്ച ദൈവകന്യയാണ് ആര്യപൂങ്കന്നി എന്നു വിശ്വസിക്കുന്നു.
കല്യാണ പ്രായമെത്തിയപ്പോൾ തലയിലണിയാൻ സഹോദരന്മാർ മുത്തിനുപോകാൻ തയ്യാറായി.
പഴഞ്ചനായ ഒരു കപ്പലിൽ തുണിപിന്നി പായയുണ്ടാക്കിക്കെട്ടി  കടൽവഴി യാത്ര തുടങ്ങി.
കൂടെ ആര്യപൂങ്കന്നിയും യാത്ര ചെയ്തു.
മടക്കയാത്രയിൽ കൊടും കാറ്റിൽ പെട്ട് പാമരം മുറിഞ്ഞ് കപ്പൽ തകർന്നു.
പലക പിടിച്ച് സഹോദരർക്കൊപ്പം പൂങ്കന്നിയും ഏഴു ദിവസം കടലിലലഞ്ഞു.
എട്ടാം ദിവസം കരക്കണഞ്ഞെങ്കിലും പരസ്പരം കണ്ആൻ സാധിച്ചില്ല.
സഹോദരരെ കാണാതെ തീരത്തുകൂടി നടക്കുന്ന പൂങ്കന്നി ഒരു മരക്കലം പോകുന്നതു കണ്ടു.
തന്നെക്കൂടി ആ മരക്കലത്തിൽ കയറ്റാൻ പൂങ്കന്നി ആവശ്യപ്പെട്ടു.
അതിന്റെ കപ്പിത്താനായ ബപ്പിരിയൻ എന്ന മാപ്പിള പൂങ്കന്നിയെ അതിൽ കയറ്റാൻ കൂട്ടാക്കിയില്ല.
പൂങ്കന്നി ഗംഗയുപദേശമന്ത്രം ജപിച്ച് ചൂരക്കോലുകൊണ്ട് വെള്ളത്തിൽ അടിച്ചപ്പോൾ തിര നീങ്ങി മരക്കലം വരെ വഴിയുണ്ടായി.
മരക്കലം പമ്പരം പോലെ തിരിയാനും തുടങ്ങിയപ്പോൾ പൂങ്കന്നി  ഒരു അമാനുഷിക ശക്തിയുള്ള പെണ്ണാണെന്ന്  ബപ്പിരിയൻ എന്ന കപ്പിത്താനു മനസ്സിലായി.
അയാൾ പൂങ്കന്നിയെ വണങ്ങി.
അവളുടെ ഇഷ്ടാനുസരണം സഹോദരന്മാരെ അന്വേഷിച്ച് തുടർന്നവർ കപ്പലോടിച്ചു.
ഒടുവിൽ വെണ്മണലാറ്റിങ്കരയിൽ അവരെ കണ്ടു.
ആറു സഹോദരന്മാരെ അവിടെ കുടിയിരുത്തി.
പൂങ്കന്നി യാത്ര വീണ്ടും തുടർന്നു.
വഴിയിൽ ശ്രീ ശങ്കരനാരായണനെ കണ്ട് വണങ്ങി, പിന്നെ കൈതിക്കീലമ്പലത്തിൽ എത്തി മരക്കലം അവിടെ അടുപ്പിച്ചു.
കൈതിക്കെലമ്മ എന്ന പേരും അങ്ങനെ ലഭിച്ചു.
ആരിയ പൂങ്കന്നിക്കൊപ്പം മാപ്പിള തെയ്യം ആയി ബപ്പിരിയൻ തെയ്യം കൂടി എല്ലായിടവും കെട്ടിയാടിക്കാറുണ്ട്.
ഉറിയടി (ചലച്ചിത്രം)
എ.ജെ. വർഗ്ഗീസ് സംവിധാനം ചെയ്ത 2020 ലെ ഇന്ത്യൻ മലയാള- ലാംഗ്വേജ് കോമഡി ത്രില്ലർ ചിത്രമാണ് ഉറിയടി.
ചിത്രത്തിൽ ശ്രീനിവാസൻ , സിദ്ദിഖ് , വിനീത് മോഹൻ, ബൈജു സന്തോഷ് , അജു വർഗീസ് തുടങ്ങിയവർ അഭിനയിക്കുന്നു.
കാർത്തിക് ജോഗേഷ് എഡിറ്റിങ്ങും, ഛായാഗ്രഹണം ജെമിൻ ജെ അയ്യാനെത്തും, ഒറിജിനൽ സ്‌കോറ് ശബ്‌ദട്രാക്കും ഇഷാൻ ദേവും നിർവ്വഹിച്ചു .
2020 ജനുവരി 17 നാണ് ചിത്രം റിലീസ് ചെയ്തത്.
ശ്രീനിവാസൻ സിദ്ദിഖ് രാഹുൽ ആയി വിനീത് മോഹൻ മത്തായി ആയി ബൈജു സന്തോഷ് അംബുലിയായി അജു വർഗ്ഗീസ് പഞ്ചവർണക്ഷരൻ പിള്ളയായി ഇന്ദ്രൻസ് പ്രേം കുമാർ മന്ത്രിയായി ബിജുകുട്ടൻ സുധി കൊപ്പ ശ്രീജിത്ത് രവി ബവാനി അമ്മയായി സേതു ലക്ഷ്മി ആര്യ മനസ രാധാകൃഷ്ണൻ കവിതയായി ശ്രീലക്ഷ്മി ഉത്തമൻ ആയി അസീസ് നെദുമാങ്ങാട്
പ്രിൻസിപ്പൽ ഫോട്ടോഗ്രാഫി 2018 നവംബർ 30 ന് കേരളത്തിലെ തിരുവനന്തപുരം പോലീസ് ആസ്ഥാനത്ത് ആരംഭിച്ചു.
പ്രമോഷനും റിലീസും
ഫഹദ് ഫാസിൽ 2019 സെപ്റ്റംബർ 16 ന് യൂട്യൂബിൽ ടീസർ പുറത്തിറക്കി ചിത്രത്തിന്റെ ട്രെയിലർ മനോരമ മ്യൂസിക് സോംഗ്സ് 2020 ജനുവരി 12 ന് സമാരംഭിച്ചു.
ഉറവപ്പാറ സുബ്രഹ്മണ്യ സ്വാമി ക്ഷേത്രം
കേരളത്തിലെ ഇടുക്കി ജില്ലയിലെ തൊടുപുഴ താലൂക്കിൽ തൊടുപുഴ മുനിസിപ്പാലിറ്റി പരിധിക്കുള്ളിൽ ഒളമറ്റം എന്ന സ്ഥലത്ത് സ്ഥിതി ചെയ്യുന്ന ക്ഷേത്രമാണ് ഉറവപ്പാറ സുബ്രഹ്മണ്യസ്വാമി ക്ഷേത്രം .
ഇവിടത്തെ പ്രധാന പ്രതിഷ്ഠ ബാലസുബ്രഹ്മണ്യൻ.
ഈ ക്ഷേത്രം പഴനിയെ അനുസ്മരിപ്പിക്കും വിധം തറ നിരപ്പൽ നിന്ന് അഞ്ഞൂറ് അടി ഉയരത്തിൽ വലിയ ഒരു പാറയുടെ മുകളിൽ  സ്ഥിതി ചെയ്യുന്നു.
വനവാസകാലത്ത് പാണ്ഡവർ ഇവിടെ വരികയും, പർണ്ണശാല കെട്ടി താമസിക്കുകയും ഇവിടെപ്രാർഥനയ്ക്ക് വേണ്ടി രാത്രി  ഒരു ക്ഷേത്രം നിർമ്മിക്കുകയും ഉണ്ടായി എന്നാണ് ഐതിഹ്യം.
പുലരും മുൻപ് പോകേണ്ടതിനാൽ വാതിൽ ഇല്ലാത്ത രീതിയിൽ കരിങ്കൽ പാളികൾ കൊണ്ട് ചുവരുകൾ നിർമിച്ച് പ്രതിഷ്ഠ നടത്തി.
ദ്വാപരയുഗം യുധിഷ്ഠിരൻ ശിവാരാധന നടത്തിയിട്ടുണ്ടെന്ന് പറയപ്പെടുന്ന ശ്രീകോവിലിനുള്ളിലെ  പ്രതിഷ്ഠ സ്വയംഭൂ സങ്കൽപ്പത്തിലുള്ള ബാലസുബ്രഹ്മണ്യ ചൈതന്യ മാണെന്ന് പറയപ്പെടുന്നു.
പാഞ്ചാലി പാണ്ഡവർക്ക് വേണ്ടി ഭക്ഷണം പാകം ചെയ്യാൻ ഉപയോഗിച്ച അടുപ്പ് എന്ന് പറയപ്പെടുന്ന വലിയ മൂന്ന് പാറക്കല്ലുകൾ ക്ഷേത്രത്തിനു പിന്നിൽ സ്ഥിതി ചെയ്യുന്നു.
ക്ഷേത്രത്തിനു പുറകിലായി ഭീമസേനൻ കാലു കൊണ്ട് നിർമ്മിച്ച തീർത്ഥം സ്ഥിതിചെയ്യുന്നു.
ഉപ്പും കുരുമുളകും ആണ്  പ്രധാന വഴിപാട്.
മകരമാസത്തിലെ പുണർതം പൂയം നാളുകൾ ഇവിടെ തിരുവുത്സവമായി ആഘോഷിക്കുന്നു.
ചുറ്റമ്പലത്തിൽ ഗണപതിയും ശാസ്താവും ഉപദേവതമാരായി ഉണ്ട്.
ഉറി ഭീകരാക്രമണം (2016) ഇംഗ്ലീഷ് വിലാസം https://ml.wikipedia.org/wiki/2016_Uri_attack
ജമ്മു കാശ്മീരിലെ ഉറിയിൽ 2016 സപ്തംബർ 18ന് നാല് അതിക്രമകാരികൾ ഇന്ത്യൻ സൈന്യത്തെ ആക്രമിച്ച സംഭവമാണിത്.
ഒരു സംഘവും ഇതുവരെ ഇതിൻറെ ഉത്തരവാദിത്തം ഏറ്റെടുത്തിട്ടില്ല.
ഈ ആക്രണം നടക്കുന്ന സമയം കാശ്മീർ താഴ് വാരം സംഘർഷ കലുഷിതമായിരുന്നു.
ഈ ആക്രണത്തിന് മുമ്പ് നടന്ന അക്രമ സംഭവങ്ങളിൽ 85 സിവിലിയൻമാരാണ് കൊല്ലപ്പെട്ടത്.
കൂടാതെ ആയിരത്തോളം പേർക്ക് പരുക്കേൽക്കുകയും ചെയ്തു.
2015ൻറെ തുടക്കം മുതലെ ഇന്ത്യൻ സുരക്ഷ സൈന്യവുമായി ഫിദായീൻ ആക്രണം നടന്നിരുന്നു.
2015 ജൂലൈയിലെ ഗുരുദാസ്പൂർ ആക്രമണം നടന്നു.
ഉറിയടി ഇംഗ്ലീഷ് വിലാസം https://ml.wikipedia.org/wiki/Uriyadi കൊല്ലം വടയാറ്റുകോട്ട ശ്രീകൃഷ്ണസ്വാമി ക്ഷേത്രത്തിലെ ഉറിയടി
ആവണിമാസത്തിൽ ശ്രീകൃഷ്ണ ജയന്തിയോട് അനുബന്ധിച്ചും ഓണാഘോഷത്തിന്റെ ഭാഗമായും നടത്തപ്പെടുന്ന ഒരു വിനോദമാണ് ഉറിയടി .
ശ്രീകൃഷ്ണന്റെ അമ്മയായ യശോദ മകനെ കാണാതെ ഉറിയിൽ ഒളിപ്പിച്ചുവെച്ച വെണ്ണ കൃഷ്ണൻ കട്ടുതിന്നുന്ന കഥയാണ് ഈ വിനോദത്തിന്റെ പുറകിലുള്ളത്.
ഒരു കയറിന്റെ അറ്റത്ത് മൺകലത്തോടെ ഉറി കെട്ടിയിടും.
ചിലയിടങ്ങളിൽ ഉറിയുടെയുള്ളിൽ പണവും സമ്മാനങ്ങളും വെയ്ക്കാറുണ്ട്.
കപ്പികെട്ടി അതിലൂടെ കയറിട്ട് കയറിന്റെ മറ്റേ അറ്റം ഉറിക്കാരൻ പിടിക്കും.
കളിക്കാർ ചെണ്ടയുടെ താളത്തിനൊത്ത് ചുവടുവെച്ചു കൊണ്ട്,  നീണ്ട വടികൊണ്ട് ഉറിയിലെ കലം അടിച്ചു പൊട്ടിക്കാൻ ശ്രമിക്കുന്നു.
ഉറിക്കാരൻ കയർ അയച്ചും മുറുക്കിയും കളിക്കാരനെ പ്രലോഭിപ്പിക്കും.
ചുറ്റുഭാഗത്തു നിന്നും ആളുകൾ കളിക്കാരുടെ മുഖത്തേക്ക് ശക്തിയായി വെള്ളം ചീറ്റും.
ഉറിയിലെ കലം പൊട്ടിക്കുന്നയാൾ വിജയിയായി പ്രഖ്യാപിക്കും.
ഉറിക്കുള്ളിലെ സമ്മാനങ്ങൾ വിജയിക്കു നൽകും അവലംബം ↑
ഉറി (കാശ്മീർ)
ഉറി ജമ്മു കാശ്മീരിലെ ബാരാമുള്ള ജില്ലയിൽ സ്ഥിതി ചെയ്യുന്ന ഒരു പട്ടണവും തെഹ്സിലുമാണ്.
പാകിസ്താനുമായുള്ള നിയന്ത്രണരേഖയുടെ 10 കിലോമീറ്റർ (6.2 മൈൽ) കിഴക്കായി ഝലം നദിയുടെ ഇടതു കരയിലാണ് ഉറി പട്ടണം സ്ഥിതി ചെയ്യുന്നത്.
അവലംബം ↑ ഉർദു : اوڑی ‬ ↑
ഉറി പിന്നിക്കളി ഇംഗ്ലീഷ് വിലാസം https://ml.wikipedia.org/wiki/Uri_pinnikali ചരടു പിന്നിക്കളി
ഒരു തരം ചരടു കുത്തിക്കളിയാണിത്.
ഉറികളി എന്നും ചിലയിടത്ത് പറയാറുണ്ട്.
ഇടുക്കി, കോട്ടയം, ആലപ്പുഴ തുടങ്ങിയ ജില്ലകളിലെ ചില പ്രദേശങ്ങളിൽ ഈ കളി നിലവിലുണ്ട്.
കളി സ്ഥലത്ത് മുകളിൽ തൂക്കിയിടുന്ന ചരടുകൾ പിടിച്ചു കൊണ്ട് പാട്ടുകൾ പാടി വട്ടം ചുറ്റിക്കളിക്കും.
പാട്ട് പാടി കഴിയുമ്പോഴേക്കും ചരട് ഒരു ഉറിയുടെ ആകൃതിയിലായിരിക്കും.
പിന്നീട് പാട്ട് പാടി കളിച്ച് ആ കെട്ട് അളിക്കുകയും ചെയ്യാം.
തിരുവനന്തപുരം ജില്ലയിൽ ഇത് ചരടുപിന്നിക്കളി എന്നറിയപ്പെടുന്നു.
ഉറാപ് നാസി കുനിംഗ് വിഭവത്തിന്റെ ഭാഗമായി ഉറാപ് (താഴെ വലത്).
ഉറാപ് (ചിലപ്പോൾ ഉറാബ് അല്ലെങ്കിൽ അതിന്റെ ബഹുവചന രൂപത്തിൽ ഉറപ്-ഉറാപ്പ് ) തിരുകിയ തേങ്ങ രുചികരമായ മസാലകൾ ചേർത്ത് ആവിയിൽ വേവിച്ചെടുത്ത് പച്ചക്കറികൾ കലർത്തി ഉണ്ടാക്കുന്ന സാലഡ് വിഭവമാണ്.
ഇത് സാധാരണയായി ഇന്തോനേഷ്യൻ പാചകരീതിയിൽ കാണപ്പെടുന്നു, കൂടുതൽ കൃത്യമായി പറഞ്ഞാൽ ജാവനീസ് പാചകരീതിയിൽ .
വെജിറ്റേറിയൻ ഭക്ഷണത്തിനൊപ്പം ഉള്ള സാലഡ് ആയോ അല്ലെങ്കിൽ ഒരു സൈഡ് ഡിഷ് ആയോ ഉറാപ് കഴിക്കാം.
ജാവനീസ് ടംപെങ്ങിന്റെ ഒരു സ്ഥിരമായ സൈഡ് വിഭവമായാണ് ഉറാപ് സാധാരണയായി കാണപ്പെടുന്നത്.
വിവിധതരം വിഭവങ്ങളാൽ ചുറ്റപ്പെട്ട്, അതിൻ്റെ മധ്യത്ത് ഒരു കോൺ ആകൃതിയിൽ ചോറ് കുന്ന് കൂട്ടി വച്ചതും അതിൻ്റെ കൂടെ ഉറാപും സ്ഥിരം കാഴ്ച്ച ആണ്.
അതുപോലെ ഉറാപ് നാസി കുനിംഗ് വിഭവത്തിന്റെ ഭാഗവുമാണ്.
ബാലിനീസ് പാചകരീതിയിൽ ഇത് ഉറാബ് സയൂർ എന്നാണ് അറിയപ്പെടുന്നത്.
ഇന്തോനേഷ്യൻ സംസ്കാരത്തിൽ പുതിയതും പ്രാദേശികമായി ലഭിക്കുന്നതുമായ ഉൽപ്പന്നങ്ങൾ കഴിക്കുന്നത് വളരെ സാധാരണമാണ്.
ചീര, കങ്കുങ്ങ് (ചൈനീസ് വാട്ടർ ചീര), പപ്പായ ഇലകൾ, മരച്ചീനി ഇലകൾ, റൂട്ട് വെജിറ്റബിൾസ് തുടങ്ങിയ പച്ച ഇലക്കറികൾ വറുത്തോ , കറി, സൂപ്പ് അല്ലെങ്കിൽ സാലഡ് എന്നിവ ആക്കിയോ അവർ ദൈനംദിന ഭക്ഷണത്തിൽ വ്യാപകമായി ഉപയോഗിക്കുന്നു.
ഇന്നത്തെ ഉറാപ്, വേവിച്ച പച്ചക്കറികൾ കൊണ്ട് നിർമ്മിച്ച പുരാതന ജാവനീസ് വിഭവമായ കുലുബനിൽ നിന്നാണ് ഉത്ഭവിച്ചത്.
CE 907-ലെ രുകം ലിഖിതത്തിൽ മറതാർം രാജ്യത്തിൽ നിന്ന് ഉത്ഭവിച്ച കുലുബനെ പറ്റി പരാമർശിക്കുന്നു.
ചേരുവകൾ ഉറാപ്
ചൈനീസ് നീർ ചീര, ചീര ,  ഇളം മുരിങ്ങയില, പപ്പായ ഇല,മരച്ചീനി ഇല, ചൈനീസ് ലോംഗ്ബീൻസ് , പച്ച പയർ, ബീൻസ് മുളകൾ, കാബേജ് എന്നിവയാണ് ഉറാപിൽ സാധാരണയായി ഉപയോഗിക്കുന്ന പച്ചക്കറികൾ.
ഈ വിഭവത്തിന്റെ അടിസ്ഥാനം ബ്ലാഞ്ച് ചെയ്ത പച്ചക്കറികളാണ്.
അതായത്, ചുട്ടുതിളക്കുന്ന വെള്ളത്തിൽ വളരെ വളരെ കുറച്ച് നേരം മാത്രം പുഴുങ്ങി എടുക്കുന്ന പച്ചക്കറികൾ.
ബ്ലാഞ്ചിംഗിന്റെ പ്രധാന ഘട്ടങ്ങൾ പച്ചക്കറികൾ കൂടുതൽ സമയം പാചകം ചെയ്യാതിരിക്കുക, വേഗത്തിൽ തണുപ്പിക്കുക എന്നതാണ്.
വ്യത്യസ്ത പച്ചക്കറികൾ ബ്ലാഞ്ച് ചെയ്യുന്നതിന് വ്യത്യസ്ത സമയമെടുക്കും, അതിനാൽ എല്ലാം ഒറ്റയടിക്ക് പാകം ചെയ്യരുത്.
ബീൻസ് ഏകദേശം 2 മിനിറ്റ് എടുക്കും, ചീര ഏകദേശം 1 മിനിറ്റ്, ബീൻസ് മുളച്ച് ഏകദേശം 30 സെക്കൻഡ് മാത്രം.
ബ്ലാഞ്ചിംഗ് കഴിഞ്ഞ് പച്ചക്കറികൾ ഉടൻ തന്നെ തണുത്ത വെള്ളത്തിൽ മുക്കിവയ്ക്കുന്നത് പച്ചക്കറികളുടെ തിളക്കമുള്ള നിറം നിലനിർത്താൻ സഹായിക്കുന്നു.
ചില പാചകക്കുറിപ്പുകൾ പ്രകാരം ബ്ലാഞ്ചിംഗിന് പകരം പച്ചിലകൾ ആവിയിൽ വേവിക്കണം.
സമ്പന്നമായ രുചി ലഭിക്കുന്നതിന്, മിക്ക പാചകക്കുറിപ്പുകളിലും പറയുന്നത് പുതിയ തേങ്ങ പൊട്ടിച്ച് അത് തന്നെ ചിരകി അപ്പോൾ ഉപയോഗിക്കണം എന്നാണ്.
തേങ്ങ മുൻപ് അവശേഷിച്ചത് എടുത്ത് ഉപയോഗിച്ചാൽ അതിൻ്റെ ശരിയായ രുചി കിട്ടില്ലത്രെ.
ജാവനീസ് പാചകരീതിയിൽ ധാരാളം പുതിയ സുഗന്ധവ്യഞ്ജനങ്ങളും ഔഷധസസ്യങ്ങളും ഉപയോഗിക്കുന്നു.
ഈ സാലഡ് തനതായ ഇന്തോനേഷ്യൻ രുചി കൊണ്ടുവരാൻ ചൂടുള്ള മുളക്, ഗാലങ്കൽ, നാരങ്ങ ഇലകൾ, പുളിങ്കുരു പേസ്റ്റ്, ഈന്തപ്പന പഞ്ചസാര എന്നിവ പോലുള്ള സാധാരണ ഇന്തോനേഷ്യൻ സുഗന്ധവ്യഞ്ജനങ്ങൾ ഉപയോഗിക്കുന്നു.
ചൂടുള്ളതും എരിവുള്ളതുമായ ഭക്ഷണം ഇഷ്ടപ്പെടുന്നതിനാൽ ഇന്തോനേഷ്യക്കാർ അവരുടെ ഭക്ഷണം തയ്യാറാക്കാൻ മുളക് ഉദാരമായി ഉപയോഗിക്കുന്നു.
തായ് ഇഞ്ചി എന്നറിയപ്പെടുന്ന ഗലാംഗൽ ഇന്തോനേഷ്യൻ പാചകത്തിൽ വ്യാപകമായി ഉപയോഗിക്കുന്നു.
തെക്കുകിഴക്കൻ ഏഷ്യ സ്വദേശിയായ ഗലാംഗൽ ഇഞ്ചി കുടുംബത്തിലെ അംഗമാണ്.
ഇത് പുതിയതോ ഉണങ്ങിയതോ ആയ വേരും പൊടിയായും ലഭ്യമാണ്.
പുതിയ ഗാലങ്കൽ ലഭ്യമല്ലെങ്കിൽ, പുതിയ ഇഞ്ചിയും നാരങ്ങാനീരും ഉപയോഗിച്ച് പകരം വയ്ക്കുക.
"മക്രട്ട്" നാരങ്ങ ഇലകൾ എന്നും അറിയപ്പെടുന്ന കഫീർ നാരങ്ങ ഇലകൾ ഒരു പ്രത്യേക സിട്രസ് സുഗന്ധം നൽകുന്നു, ഇത് സാധാരണ സിട്രസ് ചേരുവകളിൽ നിന്ന് വ്യത്യസ്തമാണ്.
രുചി കൂട്ടാൻ സൂപ്പുകളിലും കറികളിലും ഇവ പ്രധാനമായും ഉപയോഗിക്കുന്നു.
അവർക്ക് ശക്തമായ ഫ്ലേവർ പ്രൊഫൈൽ ഉള്ളതിനാൽ, പാചകക്കുറിപ്പുകളിൽ ജാഗ്രതയോടെ ഉപയോഗിക്കുക.
ഉറാപ് സാലഡ് തയ്യാറാക്കുന്നത് വളരെ ലളിതമാണ്.
പുതുതായി അരച്ച തേങ്ങ, പുളി, ഈന്തപ്പഴം, ചില്ലി പേസ്റ്റ് എന്നിവയുടെ മിശ്രിതമാണ് സാലഡ് ഡ്രസ്സിംഗ്.
പച്ചക്കറികൾ ബ്ലാഞ്ച് ചെയ്യുക, എരിവുള്ള തേങ്ങാ അരച്ചതും മുളക് പേസ്റ്റ് ചേർത്ത് താളിക്കുക.
എല്ലാം തയ്യാറായിക്കഴിഞ്ഞാൽ, ഒരു പ്ലേറ്റിൽ പച്ചക്കറികൾ കൂട്ടിച്ചേർക്കുക, വിളമ്പുന്നതിന് മുമ്പ് എരിവുള്ള തേങ്ങാ ഡ്രസ്സിംഗ് അതിൻ്റെ മുകളിൽ കുടഞ്ഞിട്ടിട്ട് അത് ഇളക്കി വയ്ക്കുക.
ഉറാപ് സാലഡ് ഡ്രസ്സിംഗിന് നല്ല സ്വാദുണ്ടാകും.
ഗാലങ്കൽ (തായ് ജിഞ്ചർ), കഫീർ നാരങ്ങാ ഇലകൾ എന്നിവ ഡ്രസ്സിംഗിന് ഒരു പ്രത്യേക സുഗന്ധം നൽകുന്നു.